cyanic-selkie/wikianc huggingface dataset:
Afrikaanse Wikipedia
Die Afrikaanse Wikipedia in die media
In 'n onderhoud geplaas op 6 en 13 Februarie 2016 in die Beeld en Volksblad onderskeidelik, sê prof. Gerhard van Huyssteen die navorsing wat in 2013 gedoen is dui dat byna 40% van Afrikaanse taalmense (vertalers, dosente, onderwysers) salig onbewus was van die Afrikaanse Wikipedia. Die Afrikaanse Wikipedia haal, wat artikeltal betref, die 86ste posisie uit 291 tale, met amper 40 000 artikels; gevolg, binne die Suid-Afrikaanse omgewing, deur Noord-Sotho met byna 3 000 artikels.
April/Mei 2016: Na aanleiding van die simposium op 2 Oktober 2015, beskryf Lilla Fourie in Plus 50 in die artikel getiteld "Die Afrikaanse Wikipedia: seniors kan 'n groot bydrae lewer" die belang van die uitbou van die Afrikaanse Wikipedia. Pretorius wys daarop terwyl Afrikaans al hoe meer onder druk staan by skole en op universiteit en by die werkplek (die fisiese ruimte), het Afrikaanssprekendes toenemend meer na die digitale ruimte beweeg; die Afrikaanssprekende moet die taal egter met hom saamneem. 49% van die Suid-Afrikaanse bevolking van 54 miljoen mense het internettoegang; en waar daar 'n vraag na Afrikaans mag wees, moet daar 'n aanbod wees. Sy noem die Hongaarse rekenaar-taalkundige, András Kornai, het reeds in 2013 sy bevindings publiseer: "Die fisiese dood van 'n taal kom voor wanneer dit geen gebruikers en geen funksie in die samelewing het nie […] terwyl die taal digitaal begin sterf wanneer hy nie digitale funksies verwerf teen die pas waarteen sy sprekers digitale vaardighede verwerf nie." Hier kan die Afrikaanse Wikipedia van groot waarde wees, omdat die Afrikaanse Wikipedia deur soekenjins onttrek en geberg word – hoe meer Afrikaans daar is, hoe meer is die Afrikaanse teenwoordigheid in die digitale ruimte. Ten tyde van die skrywe het die Engelse Wikipedia "meer as 5 miljoen artikels van goeie gehalte, terwyl die Afrikaanse Wikipedia, wat reeds in 2001 begin is, in totaal slegs 39 500 artikels het waarvan talle kort en van mindere gehalte is". Vergeleke met sy aantal sprekers, het Afrikaans 'n agterstand en meer mense sal van die Engelse Wikipedia gebruik maak, wat kan aanleiding gee tot taalverskuiwing. Volgens die artikel is daar 'n groot vraag na kundiges wat nuwe artikels kan skryf, wat goeie artikels uit anderstalige Wikipedias kan vertaal, vrywillige redigeerders en enigiemand wat jongmense kan aanspoor om mee te doen.
In hul nuusbrief van April 2016 word die Akademie se Afrikaanse Wikipediaprojek kortliks bekendgestel. Dit is 'n afdruk van Fourie se artikel wat in Plus50 verskyn het.
Ek wil ook graag 'n oomblik stilstaan by wat Wikipedia NIE is nie omdat daar steeds misverstande hieroor bestaan wat op die lange duur die Afrikaanse Wikipedia heelwat skade kan berokken. Wikipedia is nie 'n argief nie, dit is nie 'n reklamebladsy nie, dit is nie 'n korporatiewe of persoonlike webblad nie en bowenal is dit nie 'n stortingsterrein vir enige soort Afrikaanse tekste wat instansies of persone ook al beskikbaar stel nie. Al sou hierdie soort stof nuttig en selfs uniek wees, moet dit steeds eers tot bona fide-ensiklopediese artikels verwerk word voordat dit in Wikipedia gepubliseer kan word. Dus is daar geen kortpaaie of kitsoplossings nie. Kundige Afrikaanssprekendes moet gewoon skouer aan die wiel sit en ensiklopediese artikels van hoë gehalte in Afrikaans skryf, vertaal en redigeer.
20 Julie 2017 (14:00 SAST). Professor Laurette Pretorius bied by die Vrystaat Kunstefees die program "Afrikaanse Wikipedia – maak die kuber jou erns" aan vir belangstellendes wat die projek wil ondersteun. Die toegang is gratis.
Even though I have not yet verified whether this higher reader interest in CCC (“Cultural Context Content”) articles applies to all language editions, the hypothesis “context-encyclopedia-key-ingredient-to-success” is very plausible. In smaller Wikipedias with little traffic, we see the inverse trend. For instance, in some African vernacular languages, the proportion of articles dedicated to their context is very low. Considering 39 Wikipedia language editions in Africa, the average proportion of articles dedicated to each cultural context is 11.1% (median 13.8%). Why is that so? Because these languages are often relegated to a private use while English or French is used for education and official matters. Only Afrikaans — a language with a social situation similar to European languages — has 23.9% of content dedicated to its context. Hence, we can say that cultural context content creation and consumption is a good indicator of a healthy Wikipedia in a society. Van hierdie tale word getabelleerd in 'n ander vaktydskrifartikel aangegee:
Daar is projekte, ook van Akademielede se kant, om Afrikaans op byvoorbeeld Wikipedia te vestig en daardie projekte moet heelhartig deur ons almal ondersteun word, maar daar is baie meer om te doen. As daar niks oor paleontologie op die internet in Afrikaans is nie, is dit duidelik omdat ek nog niks daaroor daar geplaas het nie. Dieselfde geld vir elke ander vakgebied. Niemand anders as onsself kan vir hierdie afwesigheid van Afrikaans op die internet geblameer word nie.
Natalie Portman
Natalie Portman (gebore Neta-Lee Hershlag; 9 Junie 1981 in Jerusalem, Israel) is 'n Israels-Amerikaanse aktrise, vervaardiger en regisseur. Sy is bekend vir haar rolle in die rolprente Closer (2004), V for Vendetta (2005), Black Swan (2010), en Jackie (2016). Haar ouers is beide Joods.
Afrikaanse Wikipedia
Die Afrikaanse Wikipedia in die media
2020 Peter Dirix, Liesbeth Augustinus en Frank Van Eynde jukstaponeer die ganse Afrikaanse Wikipedia tekskorpus van Julie 2016, toe nog met 40 820 artikels en 13,2 miljoen woorde, met die Taalkommissie se tekskorpus in hul artikel, IPP in Afrikaans: a corpus-based investigation and a comparison with Dutch and German rakende die infinitivus pro participio. Hierdie gedeelde taaleienskap is te vinde in Duits, Afrikaans en Nederlands waar mens die ge- kan of soms moet weglaat: "Ek het Johan 'n roman (ge)sien skryf" of "wat ek wou vra:" (i.p.v. "wat ek wou gevra het:"). Dit is afwesig in die Engels, Fries en Jiddisj. Afrikaans het minder IPP's as in Nederlands, maar wel meer as in die Duits. Pseudo-koördinasies soos byvoorbeeld "sit en lees", "lê en lees", "staan en praat", "loop en dink", "gesit en wag" kom aansienlik minder by die Afrikaanse Wikipedia voor. Ook is IPP's gevind in die Taalkommissie se korpus m.b.t. "kom", "bly", "ophou", "probeer", "durf", "laat" en "leer", wat weer by die Afrikaanse Wikipedia afwesig is. Die rede vir hierdie verskil is heel moontlik toe te skryf aan die Taalkommissie se korpus wat niestandaardvorme opgeneem het.
22 Desember 2020 tot 15 Januarie 2021: Vir die derde agtereenvolgende Desember word die jaar oudergewoonte afgesluit en die nuwe tegemoet geloop met die jaarlikse Ontkiemingskompetisie, wat 'n maand lank duur. Geskenkbewyse ter waarde van R2000, R1500, R1000 en R500 vir die 1ste, 2de, 3de en 4de plek onderskeidelik is op die spel. Die sommetjie wengeld is deur Wikimedia ZA beslis. Sobaka (1ste), Burgert Behr (2de), Wyatt Tyrone Smith (3de), Aliwal2012 (4de) is die wenners van die 2020/2021-kompetisie. Daar was 8 deelnemers.
2021
Ten tyde van die onderhoud is die artikelstand van die Afrikaanse Wikipedia om en by 95 650; tydens die vorige onderhoud 3 jaar tevore was dit 34 000; toe Steyn in 2009 aangesluit het was dit ongeveer 17 000. Die projek is tans die 71ste grootste Wikipedia uit oor die 300 tale, en, minstens wat inhoud betref, die grootste Wikipedia in 'n Afrikataal.
Nuwelinge wat wil aansluit word gevra om as gebruikers te registreer; dit vergemaklik kommunikasie waar 'n gewone IP-adres nie kan nie. Daarmee klaar, kan die individu oor enige onderwerp skryf. Hulp kan verleen word op die betrokke artikel se besprekingsblad, die Geselshoekie en op die Facebookblad (Afrikaanse Wikipedia). Daar is veral 'n tekort aan vakkundige proeflesers (spesiale vermelding word gemaak van 'n “goeie gebruiker wat eksjoernalis is; 'n pensioenaris” as voorbeeld); soms moet die hulp van die Taalkommissie ingeroep word.
Op die vraag of mens statistiek kan bekom rakende mense in ander lande wat die Afrikaanse Wikipedia besigtig, verwys Steyn na |map|last-month|(access)~desktop*mobile-app*mobile-web|monthly hierdie blad
Toendra
’n Toendra is ’n gebied sonder bome aan die rand van die poolgebied. Dit is een van die 14 WWF-biome. Daar groei veral gras, mos en dwergstruike.
Damon Galgut
Letterkundeloopbaan
Benewens sy romans het Galgut verskeie toneelstukke geskryf. Toe hy die Booker-prys wen, was hy aan die werk aan 'n versameling kortverhale.
Andrés Iniesta
Op 11 Julie 2010 teken hy Spanje se enigste doel tydens die eindstryd van die FIFA Sokker-Wêreldbekertoernooi in 2010 teen Nederland aan. Met die doel wen Spanje die toernooi, die eerste keer in die geskiedenis wat die eer hulle te beurt val.
Bruno VeSota
Bruno VeSota (25 Maart 1922 – 24 September 1976) was 'n Amerikaanse akteur, regisseur, en skrywer. Hy was bekend vir sy rolle in die rolprente Female Jungle (1956), Attack of the Giant Leeches (1959), en Invasion of the Star Creatures (1962), en in die televisiereeks They Stand Accused (1949).
Stavanger
Stavanger [staˈvaŋər] is die vierde grootste stad in Noorweë met 'n oppervlakte van 71,4 vierkante kilometer en 'n bevolking van 127 506 (soos op 1 Januarie 2012). Die metropolitaanse gebied van Stavanger-Sandnes is die derde grootste in die land met 181 300 inwoners.
Ekonomie
Ná die Tweede Wêreldoorlog het die visprosesseringsbedryf vanweë strawwe mededinging van buitelandse produsente en verouderde masjinerie vinnig agteruit gegaan. Die verlies aan werkgeleenthede is slegs gedeeltelik deur die skeepsbou- en bootsboubedryf gekompenseer.
Die ekonomiese opswaai het eers met die begin van olie-ontginning in die Noordsee vanaf die 1960's gekom. Vanweë sy strategiese ligging digby die olievelde, sy uitstekende hawegeriewe en vliegverbindings het Stavanger onmiddellik voordeel uit die groeiende oliebedryf getrek. Teen die middel van die sewentigerjare was olieontginning en -produksie die belangrikste ekonomiese sektor in die stad, en danksy die inkomste uit dié bedrywe het die ekonomiese en kulturele klimaat in Stavanger ingrypend verander.
Phalaborwa
Phalaborwa is 'n dorp in die Limpopoprovinsie van Suid-Afrika. Dit lê digby die Krugerwildtuin aan die oostekant van die provinsie, ongeveer 150 km oos van Polokwane, die hoofstad van die provinsie, en 104 km oos van Tzaneen.
Mynbou
Die eerste kommersiële myn, die Guide Kopermyn, is in 1904 in bedryf gestel maar vervoerprobleme het die myn tot stilstand gedwing. In 1938 is 'n vermikulietmyn begin maar die groot sprong is gemaak in 1951 toe Foskor (die Fosfaat-Ontwikkelingskorporasie) gestig is om fosfaat daar te ontgin vir die vervaardiging van kunsmis. Die plaas Laaste is gekoop as dorpsgebied vir die mynwerkers. Die dorp is in 1957 gestig, wat dit een van die jongste dorpe in Suid-Afrika maak.
Selena Gomez
Selena Gomez
Jonas Brothers y Demi Lovato)
Matzikama Plaaslike Munisipaliteit
Wapen
Die munisipale raad het in 2003 'n wapen by die Buro vir Heraldiek geregistreer.
Bevolking
Die totale bevolking volgens die sensus van 2011 was 67 147. Van die totaal was 50 185 bruin, 9 968 wit, 5 705 swart en 400 Indiërs. Die oorgrote meerderheid van die bevolking is Afrikaanssprekend (byna 60 000), gevolg deur Xhosasprekendes (2 293) en Engelssprekendes (1 160).
Opvoeding
Daar was in 2006 30 staats- en privaat skole binne die munisipale grense. Die hoërskole was: Vanrhynsdorp, Lutzville, Vredendal en Vredendal Sekondêr.
Taiga
Onder die begrip taiga verstaan die meeste plantkundiges die noordelikste van die 3 woudgordels wat die Noordelike Halfrond omspan. Hierdie noordegordel bestaan hoofsaaklik uit dennewoude, wat ook boreale naaldbos genoem word, in teenstelling met die Alpiene naaldbos wat bo 'n bepaalde hoogte bo seespieël op die laer breedtegrade voorkom (boreaal is afgelei van Boreas, die naam van die Griekse god van die noordewind.)
Chalinula milnei
Die spons behoort tot die genus Chalinula en tot die familie Chalinidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Blumenthaler SV
Jeugspanne
Die Blumenthaler SV is bekend in Bremen amateurvoetbal, maar ook buite die Bremen staatsgrense vir sy jeugwerk. Byvoorbeeld, die Gambiese vlugteling Ousman Manneh en Sören Seidel, twee SV Werder Bremen-spelers, het uit die "Burgwall" gekom. Ander bekende name uit die Blumenthal-jeugdepartement is dié van SC Freiburg professionele Lucas Höler, en dié van jarelange jeugafrigter Michael Kniat wat aanvanklik die O23 van die tweede afdeling SC Paderborn 07 opgelei het en nou deel is van die eerste span se afrigting. In Januarie 2021 het Kebba Badjie ook 'n professionele kontrak met Werder Bremen onderteken, die Gambier het vir die Blumenthaler O19 in die Regionalliga Nord (II) gespeel.
Perry N. Vekroff
Perry N. Vekroff (3 Junie 1880 – 3 Januarie 1937) was 'n Amerikaanse regisseur, skrywer, en akteur. Hy was bekend vir sy rolle in die rolprente Three Weeks (1914), Her Secret (1917), A Woman's Experience (1918), en Men (1918).
Martin Weinek
In 1987 het hy opgetree tydens die Recklinghausen-feeste onder die regie van Georg Mittendrein in The Lechner Edi looks into Paradise en 'n straatveër in die rolprent Müllomania onder die regie van Dieter Berner. Van 1988 tot 1989 was hy verbonde aan die Jura Soyfertheater in Wenen asook verpligtinge aan ander teaters en bedrywighede as regisseur en vervaardiger het gevolg op sy artistieke bestuur van die Hernalser-stadsteater van 1990 tot 1991.
NG gemeente Pretoria
Stigting
Die gemeente was byna agt jaar lank vakant terwyl ds. Dirk van der Hoff, die stigter van die Nederduitsch Hervormde Kerk, dié kerkverband se enigste leraar in Transvaal was. Omdat uit die Kaapkolonie geen predikant bekom kon word nie, het die lidmate hulle na Holland gewend waar prop. A.J. Begemann die beroep op sekere voorwaarde aanvaar het. Nadat hy die beroep aangeneem het, is hy op 7 Maart 1860 in die Grote Kerk van die Hervormde gemeente Den Haag as predikant van Transvaal georden. Nadat hy op 21 Junie daardie jaar in die Kaap aangekom het, het hy op Sondag 24 Junie die diens in die Groote Kerk namens ds. S.P. Heyns waargeneem. Op 30 Junie het hy per skip na Natal vertrek en van daar per ossewa na Potchefstroom gereis waar hy op 8 Desember aangekom het. Op Sondag 27 Januarie 1862 het ds. van der Hoff hom as Pretoria se eerste leraar bevestig.
Die dienstyd van ds. H.S. Bosman
duimnael|links|160px|Ds. [[Hermanus Bosman|H.S. Bosman het sy hele 50 jaar lange bediening in die moedergemeente Pretoria deurgebring.]]
Verskille duik op
Op 26 Januarie 1885 is die verdaagde 23ste Algemene Vergadering van die Ned. Hervormde Kerk en die 13de Algemene Vergadering van die NG Kerk op Potchefstroom geopen. In die Hervormde vergadering het gou geblyk dat onder die gemeentes daar nie alte veel instemming was met die Kerkvereniging nie. Dis veroorsaak deur die vyandige houding van ds. H.L. Neethling wat die Hervormde Kerk “gedurig op haatlike wyse aangeval het”, aldus prof. dr. Engelbrecht. Talle memories het voor die vergadering gekom, maar ds. Bosman het aangevoer dat hulle te laat was daarmee. Ouderling Christiaan Joubert van Witfontein (die Konsulentsgemeente) het die reg van gemeentelede om hulle uit te spreek teenoor ds. Bosman verdedig en onder meer gesê "die gemeentes het nie eens veel van die vereniging geweet nie; maar later het hulle daarmee bekend geword". Nadat ds. Van Warmelo te kenne gegee het hoe dié memories 'n werklike indruk gegee het van die kerklike toestand in Transvaal, is met 35 stemme teenoor 14 'n voorstel van ds. Bosman aangeneem dat die vergadering "sy spyt te kenne gee dat die memorie(s) onder bestaande omstandighede ingedien is en beloof om die saak van sy kant ter sprake te bring sodra dit vereis word". Ouderling M.J. Prinsloo van Witfontein het sy teenstem laat aanteken omdat hy ontevrede was met die belofte. Later het dit geblyk dat sy beswaar gegrond was, want daar is nooit aan dié belofte voldoen nie.
Inlywings en nuwe bedienings
Van die laat tagtigerjare af het lidmate van die NG Kerk begin wegtrek uit die sentrale dele van Pretoria. Dié demografiese veranderinge het daartoe gelei dat die gemeentes naby aan die middestad eindelik in 2000 verenig het onder die naam van die ou moedergemeente, maar wel met vier kampusse: Bosmanstraat, Harmonie, Arcadia en Bronberg. Meintjeskop is vroeër reeds by Arcadia ingelyf, wat daarna by Pretoria ingelyf is, en Burgerspark het weggeval.
18 Desember
18 Desember is die 352ste dag van die jaar in die Gregoriaanse kalender (353ste in skrikkeljare). Daar volg nog 13 dae in die res van die jaar.
NG gemeente Pretoria
Enkele leraars
By leraars van wie die presiese datums nie bekend is nie, verskyn 'n ellips en 'n jaartal daarna waarin hy onder meer in die gemeente gestaan het.
Marius Gie
Skryfwerk
Van haar agste jaar maak sy rympies en skryf feëverhale. Reeds op vyftienjarige ouderdom skryf sy ’n riller en daarna ook etlike gedigte, wat sy op ryper ouderdom vernietig. Sy skryf onder die skuilnaam Marius Gie.
Kelvin-Helmholtz-meganisme
Energievrystelling tydens Kelvin-Helmholtz-samepersing
waar G die swaartekragkonstante is en die twee massas is die massas van die skywe met die dikte dr en die massa binne-in die radius r wat geïntegreer word tussen 0 (nul) en die radius van die sfeer. Dit gee:
Waar R die buitenste radius van die bol is en m(r) die massa binne die radius r (van die hele sfeer). Deur m(r) te omskryf as die produk van volume en digtheid kan die integraal as sulks opgelos word:
Alhoewel die aanname dat die digtheid konstant bly nie korrek is nie, kan daar op hierdie manier wel 'n beraamde skatting verkry word van die lewensduur van die son, deur die (bekende) waarde van die massa en die radius van die son in te vul en dan te deel deur die bekende ligsterkte van die son.
Waar L die ligsterkte van die son is. Alhoewel dit 'n langer lewensduur vir die son voorspel as ander metodes (soos elektrochemiese energie, was dit steeds nie die korrekte waarde nie en veels te kort (aangesien die teendeel reeds bewys was). Die raaisel was eers opgelos nadat daar ontdek was dat die son (en ander sterre) se energie afkomstig is van kernfusie.
Kikoejoegras
Kikoejoegras (Pennisetum clandestinum) is 'n robuuste, kruipende, meerjarige gras met dik, kort, gelitte wortelstokke (risome) en bogrondse ranke. Dit het heldergroen blare wat 'n digte grasmat vorm. Naas grasperke word dit ook vir landboudoeleindes gebruik, omdat dit 'n hoë voedingswaarde het. Kikoejoegras kom oorspronklik uit die tropiese, oostelike deel van Afrika en is na die Kikoejoe-bevolking van Kenia vernoem.
Kikoejoe is 'n aggressiewe indringer in weivelde, oeslande en natuurgebiede, veral nat kusgebiede, strome en vleilande. Dit versprei vinnig deur lang wortelstamme wat uitlopers produseer. Die gras skei chemikalieë af wat ander plante in die nabyheid vernietig. Dit bedreig ook die natuurlike plantegroei deur versmoring.
Suid-Afrika
Daar is hoofsaaklik twee kultivars in Suid-Afrika. Die algemene een is 'n nie-saaddraende gras en staan as die plaaslike of gewone kultivar bekend. Die Whittet-kultivar produseer wel saad wat vryelik in die saadhandel beskikbaar is.
Aethiomastacembelus
Aethiomastacembelus (Afrika stekelpalings) is 'n vis genus wat hoort tot die familie Mastacembelidae. Die genus kom slegs in Wes- en Sentraal-Afrika voor. Die voorste gedeelte van die dorsale vin bestaan uit 15 tot 34 stekels gevolg deur 'n sagter straal vin wat aaneen skakel met die stert- en pensvin. Daar is 18 tot 19 spesies wat hoort tot die genus waarvan drie in Suider-Afrika voorkom.
Mangosuthu Buthelezi
Lewensloop
In 1964 tree hy as 'n akteur in die fliek Zulu op, waarin hy die rol van koning Cetshwayo vertolk het.
2018 Azerbeidjanse Grand Prix
Bande
Pirelli het die volgende bande aan alle spanne verskaf:
Kerneels Breytenbach
Verwerkte romans
Deon Opperman se dramas en televisiereekse (Donkerland, Kruispad en Hartland) word deur Kerneels Breytenbach  in drie romans verwerk. Donkerland behandel die Afrikaner se geskiedenis vanaf die vroegste tye deur verskeie geslagte heen, Kruispad behandel die geskiedenis deur opeenvolgende geslagte na die koms van demokrasie en Hartland is in die hede gesetel.
Elsassiese Duits
Elsassiese Duits vandag
Die plaaslike dialek word veral nog in die plattelandse gebiede van die noorde en noord-weste gebesig, asook in sekere beroepe van die landbou of beroepe, waar mense met die publiek in aanraking kom. Nog teen die middel van die 20ste eeu het negentig persent van die bevolking Elsassiese Duits en/of Hoogduits verstaan.
Chalinula parasimulans
Die spons behoort tot die genus Chalinula en tot die familie Chalinidae. Die wetenskaplike naam van die spesie is die eerste keer geldig gepubliseer in 1959 deur Lévi.
Will Tudor
Will Tudor (gebore 11 April 1987) is 'n Engelse akteur. Hy is bekend vir sy rolle in die televisiereekse Game of Thrones (2011), In the Club (2014), Humans (2015), en Shadowhunters: The Mortal Instruments (2016).
Chalinula saudiensis
Die spons behoort tot die genus Chalinula en tot die familie Chalinidae. Die wetenskaplike naam van die spesie is die eerste keer geldig gepubliseer in 2001 deur Vacelet, Al Sofyani, Al Lihaibi & Kornprobst.
Harvey Vernon
Harvey Vernon (30 Junie 1927 – 9 Oktober 1996) was 'n Amerikaanse akteur. Hy was bekend vir sy rolle in die rolprente All of Me (1984), Teen Wolf (1985), en Someone to Watch Over Me (1987), en in die televisiereeks Star Trek: Deep Space Nine (1993).
André Roothman
André Roothman is 'n Suid-Afrikaanse akteur. Roothman is bekend vir onder meer sy rolle in die TV-reekse Arende en Known Gods en Afrikaanse rolprente soos Bloedsuiers, Wolwedans in die skemer en Verraaiers.
Ruolie
Geskiedenis
Petroleum is van onskatbare waarde as 'n vervoerbare, hoë-energiedigtheid-bron. Die meeste voertuie gebruik petroleumbrandstof en petroleum vorm die basis van baie industriële chemikalieë. Dit maak petroleum een van die wêreld se belangrikste kommoditeite. Toegang tot die hulpbron het 'n belangrike rol gespeel in verskeie militêre konflikte, insluitende die Tweede Wêreldoorlog en die Golfoorlog. Die wêreld se grootste reserwes is in die Midde-Ooste, 'n polities onstabiele gebied, geleë.
Samestelling
Die chemikalieë wat die komponente van petroleum uitmaak word geskei deur distillasie. Produkte gebaseer op geraffineerde ruolie sluit in: keroseen, benseen, petrol, paraffienwas, asfalt ens.
Die C5-7 koolstofkettingsreeks is almal ligte naftas wat maklik verdamp. Hulle word hoofsaaklik as oplosmiddels, droogskoonmaakmiddels en vir ander vinnig drogende produkte gebruik. Die C6H14 tot C12H26 koolwaterstowwe word vermeng om petrol vervaardig. Keroseen (Paraffien) bestaan uit die C10 tot C15 koolstofkettings. Diesel en brandolies bestaan uit die C10 tot C20 reeks koolstofkettings terwyl swaarder brandolies (soos diè wat in skeepsenjins gebruik word) nog langer koolstofkettings kan bevat. Die petroleumprodukte is almal vloeibaar teen kamertemperatuur.
Die kookpunt intervalle van atmosferiese petroleum distillasie fraksies in °C is as volg:
Aardolie bestaan grotendeels uit koolwaterstowwe, dit wil sê ver­bindinge tussen die elemente kool­stof (C) en waterstof (H). Daar is 'n wye verskeidenheid koolstofverbin­dinge moontlik, omdat die ketting van koolstofatome op baie maniere gerangskik kan word. Die same­stelling van aardolie verskil ook van bron tot bron. Daar is dikwels 'n hoeveelheid suurstof aanwesig, as­ook stikstof en veral swawel. Hierdie laaste drie elemente word as onsui­werhede beskou.
Deur hiervan gebruik te maak, kon die nyweraars van die swaarder olies, waarvan hulIe altyd te veel ge­had het, ligter olies maak.
Ontginning
Verskeie tegnieke word ingespan om behulpsaam te wees met die herwinning van olie uit uitgediende laedruk reservoirs, insluitende perdekoppompe, elektriese dompelpompe en borrelpompe. Ander tegnieke sluit in waterinspuiting en gas herinspuiting wat help om die reservoir se druk hoog te hou, normaalweg ten koste van die verhouding waarteen die verskillende produkte voorkom in die olie.
Klassifikasie
Die wêreld se verwysingsvate is:
Prysvasstelling
Sien ook Geskiedenis en Analise van ruolie pryse
Stertkol-soldaat
Habitat
Die vis leef in koraalriwwe in water van 2 – 30 m diepte. Hulle is alleenswemmers en vreet bodem-skaaldiere. Dit is 'n goeie eetvis.
Gantt-grafiek
Geskiedkundige ontwikkeling
In die 1980's met die bekendstelling van persoonlike rekenaars het die skep van uitvoerige Gantt-grafieke makliker geword. Die eerste programme was hoofsaaklik op projekbestuurders en skeduleerders gemik. In die laat 1990's en vroeë 2000's het Gantt-grafieke 'n algemene kenmerk geword van baie webgebaseerde programme.
Hartbeespoort
Hartbeespoort (ook bekend as Harties) is 'n dorp in die Noordwesprovinsie van Suid-Afrika, geleë tussen die Magaliesberg en die oewers van Hartbeespoortdam. Die dorp se naam verwys na rooihartbeeste wat vroeër deur die omgewing se natuurlike poort gehardloop het.
Esprit Holdings
Die onderneming het vanuit 'n beskeie begin tot een van die wêreld se vernaamste modewinkelkettings gegroei. In 1968 het die Amerikaanse stigters, Susie en Douglas Tompkins, begin om selfvervaardigde mode-klerasie vanuit hul Volkswagen-mikrobus te verkoop. Hiervoor het hulle vanuit hul woonplek in San Francisco deur die hele deelstaat Kalifornië gery. Drie jaar later het die egpaar sy eie onderneming, Esprit de Corp. gestig en nog in dieselfde jaar saam met Michael Ying, 'n voormalige voorsitter en aandeelhouer, 'n filiaal in Hongkong gevestig.
Stuart Berry
Stuart Berry (gebore op 10 Junie 1982 te Durban) is 'n Suid-Afrikaanse Rugbyunie premierpaneel skeidsregter.
NZASM 18 Tonner 0-6-0ST
In 1890 bestel Mynssen en Kie, namens die Nederlands-Suid-Afrikaanse Spoorwegmaatskappy (NZASM) van die Zuid-Afrikaansche Republiek ses saaltenklokomotiewe met 'n 0-6-0 wielrangskikking. Hierdie lokomotiewe is eerstens bedoel as vervoermiddel tydens die bou van die NZASM Oosterlijn en sy uitbreiding tot by die eindpunt te Delogoabaai. Die bou van die spoorlyn is by Delagoabaai begin dus is die lokomotieve in die voorjaar van 1890 in Delagoabaai afgelewer en deur die Portugese spoorwegmaatskappy Caminho de Ferro de Lourenco Marques (CFLM) vanaf 53 tot 58 genommer.
Da Brat
Da Brat (gebore 14 April 1974) is 'n Amerikaanse aktrise en komponis. Sy is bekend vir haar rolle in die rolprente Bad Boys (1995), Nothing to Lose (1997), Big Momma's House (2000), en Wasabi (2001).
Swartkol-kurper
Die Swartkol-kurper (Microctenopoma intermedium) is 'n varswatervis wat voorkom in die Okavangorivier, die boonste en onderste gedeeltes van die Zambezirivier, St. Lucia en die suidelike sytakke van die Kongorivier. In Engels staan die vis bekend as die Blackspot climbing perch.
Kanton (Frankryk)
Sedert die hervorming in 2015 is die aantal Franse kantonne van 4 035 tot 2 054 teruggebring.
Hans Christian Knudsen
Herkoms en opleiding
Knudsen was die seun van Frederik Thomas Knudsen en Annelis Johanne Marie Lie. Ná voltooiing van sy opleiding as kunsskilder en litograaf aan die kunsskool in Bergen voel hy hom op 'n sendingfees wat hy tydens 'n wandeltog deur die Rynland (Duitsland) bywoon, geroepe om sendeling te word. Hy sluit in 1836 aan by die Rynse Sendinggenootskap in Elberfeld-Barmen en word ná voltooiing van die sendingkursus in 1841 na Suidwes-Afrika gestuur om op die stasie Bethanien die vroeëre werk van J.H. Schmelen voort te sit.
In Suidwes-Afrika
Op Bethanien het Knudsen die kliphuisie in 1842 herbou wat Johann Schmelen in 1814 gebou en bewoon het tot sy vertrek in 1834 bewoon het, maar wat tussen Schmelen se vertrek en Knudsen se koms afgebrand het. Ná die huisie word steeds as Schmelen-huis verwys, die oudste bestaande klipgebou in Namibië en die tweede wat Europeërs in die land opgerig het. Die eerste, wat die Wesleyaanse sendelinge in 1806 op Warmbad gebou het, het Jager Afrikaner, die vader van Jonker Afrikaner, vernietig.
Reis na Europa en huwelik
Knudsen gaan in Junie 1847 met verlof na Europa om in Duitsland op sendingfeeste van sy werk te vertel en die relaas van die bekeringswerk wat hy verrig het, word daarna gepubliseer (Gross-Namaqualand, Barmen, 1848). In Bergen tree hy tydens sy besoek in die huwelik met Elise Christiansen.
Magnetohidrodinamika
Magnetohidrodinamika is die vakgebied wat hom bemoei met die studie van die dinamika van elektries geleidende vloeiers. Voorbeelde van sulke vloeiers sluit in plasmas, vloeibare metale en soutwater. Die vakgebied is deur Hannes Alfvén begin, waarvoor hy dan ook die Nobelprys vir fisika in 1970 verwerf het.
Energiekrisis
Toekoms en alternatiewe energiebronne
Baie groepe soos die Klub van Rome het pessimistiese voorspellings gemaak dat die wêreld se oliereserwes uitgeput sou wees teen die einde van die 20ste eeu. Die voorspellings het egter nie gerealiseer nie omdat tegnologie die ontginning van olie soveel meer effektief gemaak het.
Oupa for sale
Oupa for Sale is 'n Afrikaanse rolprent wat op 8 Januarie 1968 vrygestel is. Die regisseur was Richard Daneel en die skrywer was Werner Grünbauer.
Storielyn
Dis nie elke familie wat 'n oupa het nie en dus reken die arm boer dat hulle Oupa dalk 'n goeie prys kan oplewer as hy te koop aangebied word. Maar dan stel die Engelsman, Oupa se aartsvyand, skielik belang en bied R2000 aan.
Characella
Characella is 'n genus van sponsdiere uit die klas van die Demospongiae (gewone sponse).
Blockland
Geografie en wyke
Blockland bestaan uit die voormalige dorpies en gehugte Bavendamm, Damme met Dammsiel, Hemme, Niederblockland, Oberblockland, Wasserhorst, Wemme en Wummensiede. Dit grens in die ooste aan die stadsdeel Horn-Lehe, in die suid-ooste aan Findorff, in die suide aan Walle en Gröpelingen, in die suide en weste aan Burglesum en die Nedersaksiese munisipaliteite Ritterhude in die noorde en Lilienthal in die noord-ooste.
Ctenopoma
Spesie
Die enigste spesie wat hoort tot die genus en voorkom in Suider-Afrika:
Nelmari Kock
Publikasies
1978
Suid-Afrikaanse Buro vir Rasse-aangeleenthede
Invloedryke tydperk
Vanaf 1958 het SABRA 'n nuwe sentrale taak gekry. SABRA studies na die toekomstige apartheidsbeleid uitvoer. In die voorstelle moes die "aparte ontwikkeling" van die verskillende etniese bevolkingsgroepe tot uiting kom.
Anti-apartheid (vanaf jare 70)
In 1983 het die Suid-Afrikaanse regering 'n grondwetshersiening aangekondig. Volgens die NP-regering was apartheid "voltooi" en dit moes ook in die grondwet weerspieël word. Waar Swart Suid-Afrikaners nie langer burgers van Suid-Afrika was nie maar paspoorte had van hul eie tuislande gekry het, moes blankes, kleurlinge en Indiërs gelyke maar geskeie regte in Suid-Afrika kry. So het elk van dié drie bevolkingsgroepe sy eie kamer in die parlement gekry. SABRA is versoek om dié voorgestelde beleid te ondersoek en sy bevindings aan Staatspresident P.W. Botha te rapporteer. Die eerste bevindings van SABRA was baie krities, waarna die bevindings ter goedkeuring aan SABRA-akademici gestuur is. Hoewel nog geheim, het SABRA se bevindings enkele dae later in die Sondagskoerant Rapport verskyn, sonder dat die akademici SABRA se bevindings ontvang het.
Kakelaars
Kakelaars (Phoeniculidae) is 'n familie van voëls in die orde Bucerotiformes. Die familie omvat 9 spesies wat in Afrika suid van die Sahara voorkom.
Genex
Katalogus
Die onderneming het 'n katalogus met die titel Geschenke in die DDR versprei wat deur burgers van die Bondsrepubliek Duitsland (Wes-Duitsland) gebruik kon word om 'n groot verskeidenheid koopware te bestel en met Deutsche Mark (DM) te betaal. Die ware is dan regstreeks aan hul familielede en kennisse in die DDR afgelewer.
Clark Gable
Opkomende ster
Hoewel hy traag was om dit te aanvaar is Gable se rol in Gone with the Wind (1939), waarvoor hy weer vir ’n Oscar benoem is, sy bekendste. Gary Cooper is eers die rol aangebied, maar hy het dit van die hand gewys en gedink dit gaan Hollywood se grootste mislukking wees. "Ek is bly dis Clark Gable wat plat op sy neus gaan val en nie ek nie," het hy gesê.
Sandelia
Sandelia is 'n genus van visse wat aan die familie Anabantidae behoort. Hierdie genus het 2 spesies wat in Sentraal-Afrika voorkom.
Koerier
'n Koerier is 'n persoon of firma wat pakkette en pos aflewer. Gewoonlik word goedere wat per koerier gestuur word, vroeër afgelewer as wat dit sou in die geval van konvensionele pos. Daar word meestal van vragwaens en vliegtuie gebruik gemaak, maar in stede gebruik koeriers ook fietse en bromponies. Huurmotors word ook soms ingespan om koerierdienste te lewer.
Geskiedenis
Voordat daar 'n sisteem van posbesorging bestaan het, is briewe en pakkette deur mense gestuur wat koeriers genoem kan word. Die eerste gedokumenteerde gebruik van 'n georganiseerde koerierdiens vir die stuur van briewe is in Antieke Egipte. In 2400 v.C. het die farao's koeriers gebruik om hul reëls en wette in hul gebied te versprei. Dit het ongetwyfeld 'n oorsprong in die gebruik van mondelinge oordrag gehad, en sou op bestaande infrastruktuur gebaseer wees.
Tatsuhiko Kubo
Tatsuhiko Kubo (gebore 18 Junie 1976) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Rayleigh-verstrooiing
Rayleigh-verstrooiing is elastiese verstrooiing. Dat wil sê dat in die verstrooiingsproses die energie van die foton nie gewysig word nie. Daar is ook inelastiese verstrooiing (Raman-verstrooiing) waarin die foton energie verloor of wen. Raman-verstrooiing is baie swakker en kan net waargeneem word wanneer die sterker Rayleigh-komponent geblokkeer word.
Johnny Weissmuller
Swem
Weissmuller het die skool vroeg verlaat en verskeie werke gedoen, soos dié van ’n lewensredder op ’n strand van die Michigan-meer. Terwyl hy by die Illinois-atletiekklub as ’n hysbakoperateur gewerk het, het hy die aandag getrek van die swemafrigter William Bachrach. Bachrach het Weissmuller afgerig en in Augustus 1921 het Weissmuller die nasionale kampioenskap in die 50- en 220-tree-afstande gewen. Hoewel hy oorsee gebore is, het Weissmuller Tanneryville, Pennsilvanië, as sy geboorteplek aangegee en sy jonger broer se geboortedatum. Dit was belangrik om ’n Amerikaanse paspoort te kry. Sy paspoort is in Mei 1924 uitgereik.
George Fox
Fox, wat as die seun van 'n wewer in Leicestershire gebore is, het in 'n tyd van groot maatskaplike omwentelinge en oorlog geleef. Met sy voorstel vir 'n ongewone en onwrikbare benadering tot die Christelike geloof het hy in opstand gekom teen godsdienstige en wêreldlike owerhede. As andersdenkende Christelike preker het Fox dwarsdeur Brittanje gereis en was dikwels blootgestel aan religieuse vervolging deur die owerheid wat sy oortuigings met wantroue bejeën het.
Vennootskap
'n Vennootskap bestaan uit minstens twee en hoogstens twintig vennote. 'n Vennootskap kan mondeling of skriftelik tussen twee of meer persone aangegaan word. 'n Vennootskap is nie 'n regspersoon nie en kan dus nie dagvaar of gedagvaar word nie. Die regspersoon van 'n vennootskap setel in sy lede. Die vennootskap is gesamentlik en afsonderlik aanspreeklik vir die skuld van hul vennootskap. Wanneer 'n vennoot te sterwe kom of uittree, word die vennootskap ontbind en moet die ander vennote 'n nuwe vennootskap stig. 'n Vennoot is 'n agent van die vennootskap en bind as sodanig die venootskap deur sy dade, mits hy verantwoordelik optree. As 'n vennoot egter die perke van sy bevoegdheid oorskry, is hy persoonlik vir verliese verantwoordelik.
Voordele
Vennote voeg hul besondere vaardighede en vermoëns saam en elke vennoot kan spesialiseer in dié afdeling waarvoor hy die beste toegerus is.
Nadele
Die getal vennote is tot twintig beperk, met die gevolg dat die kapitaal nie voldoende is om 'n werklik groot onderneming te stig nie. Kontinuïteit ontbreek omdat die vennootskap in die geval van die dood of uittreding van 'n vennoot ontbind en opnuut gevorm moet word. 'n Vennoot is 'n agent van die onderneming en bind sy medevennote deur sy dade. Die swak oordeel of oneerlikheid van een vennoot kan dus die ander groot skade berokken. Die vennote is gesamentlik en afsonderlik aanspreeklik vir die skuld van die onderneming, selfs wat hul private eiendom betref. Die teenspoed van die een vennoot kan die ander vennote dus baie nadelig tref (beperkte vennote is 'n uitsondering). Belangrike besluite om nuwe handelsgeleenthede te benut, word onnodig vertraag aangesien al die vennote eers geraadpleeg of selfs oortuig moet word.
Tafelberg Uitgewers
Tafelberg Uitgewers is 'n boekuitgewersmaatskappy wat in 1951 in Kaapstad, Suid-Afrika gestig is en veral bekendstaan vir sy Afrikaanse literêre fiksie, alhoewel daar ook toenemend Engelse fiksietitels gepubliseer word.
Characella agassizi
Characella agassizi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Solaris (bedryfstelsel)
Geskiedenis
In die vroeë 90s het die groeiende internet en groeiende SUN SPARC-gebaseerde hardeware in kombinasie met die Solaris-bedryfstelsel vinnig gegroei tot die mees gebruikte platform vir webbedieners.
Huidige weergawes van Solaris word nie meer slegs vir SPARC-sisteme vervaardig nie, maar ook vir sisteme wat op die Intel X86-argitektuur gebaseer is. Solaris is ook na die PowerPC-argitektuur oorgedra, maar die weergawe is nooit op die mark gebring nie.
Lisensie
Alhoewel Solaris onder andere op 'n aantal oop standaarde gebaseer is, bly dit SUN se eiendomssagteware (proprietary software). Binêre weergawes word wel kosteloos beskikbaar bestel. SUN is besig, met 'n OpenSolaris-inisiatief, om 'n oopbron weergawe te maak. OpenSolaris word gelisensieer onder die "Common Development and Distribution License (CDDL)". Die plan is om toekomstige weergawes van Solaris op OpenSolaris te baseer.
Laura Breckenridge
Laura Breckenridge (gebore 22 Augustus 1983) is 'n Amerikaanse aktrise. Sy is bekend vir haar rolle in die rolprente Loving Annabelle (2006) en Amusement (2008), en in die televisiereekse CSI: Crime Scene Investigation (2000) en Related (2005).
Samuel Taylor Coleridge
Bekende werke
Wankelenjin
Voordele
Wankelenjins het verskeie groot voordele bo resiprokerende-suier-ontwerpe bo en behalwe die hoër lewering vir dieselfde verplasing en fisiese grootte. Hulle is aansienlik eenvoudiger en bevat heelwat minder bewegende dele. Aangesien die asemhaling van die verbrandingskamer teweeg gebring word deur eenvoudig 'n snit in die omhulsel se wand te maak is daar geen kleppe nie. Verder is die rotor direk aan die as gerat en is suierstange, 'n krukas en balanserende gewigte nie nodig nie. Deur met hierdie onderdele weg te doen word die enjin baie ligter gemaak. Die Wankel weeg tipies die helfte van 'n enjin met gelyke kraglewering. Die wegdoen van die resiprokerende massa van die suiers en die gevolglike spanning op die onderdele as gevolg van die herhalende versnelling en vertraging met die meegaande hoër vibrasies veroorsaak nie net 'n gladder kragvloei nie, maar maak ook dat dit moontlik vir die enjin om teen hoër omwentelinge per minuut te draai en lewer daardeur meer krag.
'n Ander voordeel is dat die vorm van die Wankel se verbrandingskamers en die turbulensie wat veroorsaak word deur die bewegende rotor die vorming van gelokaliseerde warm punte verhoed. Dit bring mee dat die enjin, brandstof met 'n lae oktaangetal kan gebruik sonder dat vroeë ontsteking of enjinklop plaasvind.
Nadele
Die ontwerp van die Wankelenjin met sy vele glyende seëls en omhulsel, wat tipies bestaan uit 'n toebroodjie van gietyster- en aluminiumdele wat teen verskillende grade uitsit en krimp wanneer hulle aan verkoelings- en verhittingsiklusse blootgestel word, het dikwels gely tot verlies aan seëlvermoë. Die seël tussen die rotor en wand asook tussen die verskillende dele van die omhulsel, het gereeld gefaal. Verdere ingenieurswerk deur Mazda het die probleme onder beheer gebring maar ongelukkig is hulle toe gekonfronteer met die verhoogde kommer oor koolwaterstofemissies asook die stygende kostes van petrol, wat die twee grootste hindernisse was waar die Wankelenjin swak presteer het.
Characella aspera
Characella aspera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Carl Gotthilf Büttner
Oplaas terug in Duitsland
Van hom verskyn in Berlyn die Sprachführer für Reisende in Damaraland (Berlyn, 1887–'88). Saam met P.H. Brincker en F.W.G. Viehe vertaal hy die Nuwe Testament in Herero. Hy vul Brincker se Wörterbuch des Otji-Hérero'' aan en gee dit in 1886 uit. Hy staan Brincker ook by met die publikasie van sy Lehrbuch des Oshikuanjama (1891).
Charles Fourie
Afrikaans
“Vrygrond” word in 1993 vir die eerste keer in die Markteater in Johannesburg op die planke gebring. Dit speel af in ’n plakkerskamp, waar bruin Afrikaners ’n heenkome gevind het. Hoewel die karakters nie meer gebuk gaan onder apartheid nie, het hulle geen ekonomiese vryheid nie. Die tragedies agter hulle omstandighede, die onvermydelike konflik tussen die karakters, die kameraderie en ten spyte van die haglike omstandighede, die hoop, word skrynend uitgebeeld. Deurgaans speel die leë retoriek van die politici ’n ironiese teenstelling met die werklikheid soos dit in die drama afspeel. In 1992 wen hy die Amstel-prys as beste dramaturg vir “Vrygrond”, die eerste Afrikaanse drama waaraan hierdie prys toegeken word. “Braaivleis” is spesifiek geskryf vir opvoering by die 1995 Klein Karoo Nasionale Kunstefees op Oudtshoorn. Dit bestaan uit drie kort enkeldramas wat aan mekaar verbind word deur oorgangstonele waarin karakters in ’n koerant van mekaar lees. Die handeling speel telkens rondom die ritueel van vleisbraai af. Die eerste kortdrama vertel van ’n familiegeheim wat tussen ’n ma, haar seuns en die jongste skoondogter op die lappe kom; die tweede het ’n homoseksuele verhouding tussen vriende as tema en die derde vertel van ’n jong Afrikaner se ontnugtering met die eeuwending. Raakpunte tussen die dramas is dat die karakters moeg is vir mekaar en die wêreld waarin hulle is en die dramas word ’n aangrypende uitbeelding van morele verval en geweld en hoe die gesinslewe in die moderne samelewing gedisintegreer het.
Maria Elizabeth Rothmann
Jeugverhale en kinderlektuur
Weens ’n tekort aan toepaslike materiaal skryf sy in hierdie tyd baie boeke vir kinders. So verskyn Die Sokka-boek – stories van ’n skaaphond in die Self-lees-serie van Nasionale Pers. Sokka is afgelei van Sokrates. Sy volg hierdie boek op met Sokka se plaas.
Die Kammalanders verskyn eers as vervolgreeks in Die Kleinspan, met Dorothy Barclay wat die illustrasies doen. Dit is half satiries en selfs volwassenes sal dit interessant vind. Die inwoners van Kammaland is nie regte mense nie, maar tree soos mense op en die grootste straf wat een van hulle kan kry is om na die mense se wêreld verban te word. Die verhale in die bundel is Die Kammakwien, Die Kammaresies en Ouswaer van Kammaland.
Versamelbundels
Veral belangwekkend is die bundel Kwartet, wat ’n versameling kortverhale van haar, Elisabeth Eybers, Ina Rousseau en Henriette Grové bevat en in 1957 met die W.A. Hofmeyr-prys bekroon word. M.E.R. se bydrae is drie verhale (Die boodskap, Goedgeluk en Geld wat stom is) wat oorspronklik in Onweershoogte en ander verhale verskyn het, maar vir hierdie publikasie aansienlik gewysig is. Die dammetjie en ander sketse en essays bevat tekste van haar (Die dammetjie, Karoo-betowering en Straatkollekte), Audrey Blignault, Alba Bouwer, Freda Linde, Elise Muller en Rykie van Reenen, almal skrywers wat in ’n meerdere of mindere mate in M.E.R. se invloedsfeer staan. Ander versamelbundels waarin haar werk verskyn, sluit in Uit die kontreie vandaan, Die Afrikaanse dierverhaal, Vertellers 2 en Moderne Afrikaanse verhaalkuns.
Nemunas
In die antieke tydperk het die rivier deel uitgemaak van die handelspad Barnsteenroete wat vanuit die Oossee tot die Middellandse See geloop het. Later het die rivier ook 'n belangrike rol vir die vervoer va hout uit Rusland en Litaue gespeel. Vir Duitsland was die Nemunas vroeër die oostelike grens, net soos die Ryn die westelike grenslyn gevorm het.
Tele-omsetter
'n Tele-omsetter (soms genoem televerlengstuk) is 'n sekondêre lens wat tussen die kamera en 'n fotografiese lens gemonteer word. Die doel is die vergroting van die sentrale deel van 'n beeld wat verkry is deur die objektiewe lens. Byvoorbeeld, 'n 2× tele vir 'n 35 mm kamera vergroot die sentrale 12–18 mm deel van 'n beeld tot die grootte van 24–36 mm in die standaard 35 mm filmformaat. Tele-omsetters word tipies vervaardig in 1.4×, 1.7×, 2× 3× modelle, waarvan 1.4× en 2× die mees algemene is.
Eerste kabinet van P.W. Botha
Aanloop
Op 30 November 1977 is landswye verkiesings vir die Suid-Afrikaanse Volksraad (Parlement) en vir die Provinsiale Rade gehou. Met die uitsondering van die provinsie Natal, was die Nasionale Party (NP) in alle kiesafdelings 'n sterk wenner. Die Nasionale Party het 134 parlementêre setels verower, wat die meeste was wat tot op daardie tydstip deur 'n party in Suid-Afrika behaal is.
Pierre Fourie
Historiese romans
Die nagwind ween is ’n verhaal oor die verskrikking van die Bartolomeusnag in Frankryk, toe die Protestante op groot skaal uitgemoor is.
2018 Spaanse Grand Prix
Kwalifisering
Na afloop van kwalifisering kry die Williams-renjaer Sergej Sirotkin 'n straf van drie wegspringplekke na aanleiding van 'n ongeluk in die vorige resies in Azerbeidjan. Hy was betrokke by 'n botsing tussen hom en die Renault van Nico Hülkenberg asook die McLaren-jaer Fernando Alonso.
Stanley Bates
Stanley Bates (gebore 8 Oktober 1942) is 'n Britse akteur en skrywer. Hy is bekend vir sy rolle in die rolprent Theater of Blood (1973) en in die televisiereekse Rainbow (1972), The Tomorrow People (1973), en A House That's Just Like Yours (2003).
Somerset-Oos
Somerset-Oos is 'n dorp in die Oos-Kaap in die Kaapse Middellande aan die voet van die boomryke Boschberg, 185 km noord van Gqeberha en 820 meter bo seespieël geleë. Dit lê ook aan die teerpad tussen Oos-Londen en Kaapstad. Somerset-Oos is 'n gewilde binnelandse vakansieoord vir mense wat aan die kus in Gqeberha en omstreke woon. Van die dorp se aantreklikhede is onder meer 'n museum, die Walter Battiss-kunsmuseum en 'n nabygeleë natuurreservaat. Daar is ook 'n woonwapark met alle moderne geriewe. Somerset-Oos het 'n bestendige bevolking, want in 2007 was hier na raming 16 176 inwoners, slegs sowat 500 meer as in 1996. In 2013 was die skatting 17 908, skaars 700 meer in 2008 se 17 271.
Geskiedenis
Die eerste setlaar in die gebied was Willem Prinsloo. Hy het hom onder die Bosberg kom vestig, baie na aan die huidige museum, vroeër die NG gemeente Somerset-Oos se pastorie waarin vier predikante agtereenvolgens gewoon het. Prinsloo was die nieamptelike veldkornet van die distrik waarin minstens 20 ander gesinne hulle teen die jaar 1774 gevestig het. Hulle het ’n versoekskrif aan die koloniale owerheid in die Kaap gerig met ’n versoek om ’n drosdy en gemeente hier te vestig. So het Graaff-Reinet ontstaan. Op ’n tydstip het Prinsloo dele van sy plaas afgestaan en ’n boer genaamd Otto het kom woon op die deel wat nou as Bestershoek bekendstaan. Later het ook die familie Trichardt en die Besters gevolg.